
L E G E

pentru modificarea Codului penal


Parlamentul adoptă prezenta lege organică.  

Articol unic. – Codul penal,  aprobat prin Legea R.S.S. Moldoveneşti din   24 martie 1961 (Veştile Sovietului Suprem al R.S.S. Moldoveneşti, 1961, nr.10, art.41), cu modificările ulterioare, se modifică după cum urmează: 

1. La articolul 29 alineatul 2, cuvintele "la cinci sute de salarii minime" se substituie prin cuvintele "la o mie de salarii minime".

2. Sancţiunile de la articolul 75 vor avea următorul cuprins: 

la alineatul 1:

"se pedepseşte cu privaţiune de libertate pe un termen de pînă la doi ani sau cu amendă de la o sută cincizeci la trei sute de salarii minime cu confiscarea mărfurilor, obiectelor şi altor valori ce constituie obiectul contrabandei.";

la alineatele 2 şi 3:

"se pedepseşte cu privaţiune de libertate pe un termen de la doi la şase ani sau cu amendă de la trei sute la opt sute de salarii minime cu confiscarea mărfurilor, obiectelor şi altor valori ce constituie obiectul contrabandei.";

la alineatul 5:

"se pedepseşte cu privaţiune de libertate pe un termen de la şase la doisprezece ani cu confiscarea mărfurilor, obiectelor şi altor valori ce constituie obiectul contrabandei."

3. Sancţiunile de la articolul 184 vor avea următorul cuprins: 

la alineatul 1:

"se pedepseşte cu privaţiune de libertate pe un termen de pînă la trei ani sau cu amendă de la o sută cincizeci la patru sute de salarii minime cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani.";

la alineatul 2:

"se pedepseşte cu privaţiune de libertate pe un termen de la trei la opt ani sau cu amendă de la patru sute la şapte sute de salarii minime cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani.";

la alineatul 3:

"se pedepseşte cu privaţiune de libertate pe un termen de la opt la cincisprezece ani sau cu amendă de la şapte sute la o mie de salarii minime, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani."

4. Sancţiunile de la articolul 186 vor avea următorul cuprins: 

la alineatul 1:

"se pedepseşte cu privaţiune de libertate pe un termen de pînă la trei ani sau cu amendă de pînă la cinci sute de salarii minime, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani.";

la alineatul 2:

"se pedepseşte cu privaţiune de libertate pe un termen de la trei la şapte ani sau cu amendă de la cinci sute la o mie de salarii minime, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani."

5. Sancţiunile de la articolul 189 vor avea următorul cuprins: 

la alineatul 1:

"se pedepseşte cu privaţiune de libertate pe un termen de pînă la doi ani sau cu amendă de pînă la cinci sute de salarii minime, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani.";

la alineatul 2:

"se pedepseşte cu privaţiune de libertate pe un termen de la doi la şapte ani sau cu amendă de la cinci sute la o mie de salarii minime, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de pînă la cinci ani."

6. Sancţiunile de la articolul 209 vor avea următorul cuprins: 

la alineatul 1:

"se pedepsesc cu privaţiune de libertate pe un termen de pînă la doi ani sau cu amendă de pînă la trei sute de salarii minime.";

la alineatul 2:

"se pedepsesc cu privaţiune de libertate pe un termen de la unu la cinci ani sau cu amendă de la trei sute la şase sute de salarii minime."

